42ساڵە لە یەك كاتدا(رقمان لە مێژووە و لە هەمان كاتدا مێژوومان زۆر خۆش دەوێت و لبەرمانەوە پیرۆزە42 ساڵە رقمان لە مێژووە، چونكە زۆر جار مێژوو غەدری لە ئێمە كردووە و ساڵانە تەنها یەك رۆژ ئەویش كە ساڵرۆژی شەهیدبوونی باوكمانە مێژوو وەك تارماییەم زۆر بە كەمی و بە خێرایی خۆی پیشانی ئێمە داوە. هەندێ ساڵیش مێژووی زاڵم بەبێ ئەوەی هەست بە ئازاری ناخمان بكات لە ساڵڕۆژی شەهیدبوونی حەمە غەفوور ئاغجەلەری باوكمان زۆر بە نهێنی و بە خشكەیی تێپەڕیوە و خۆی لە ئێمە شاردووەتەوە. رقمان لە مێژووە چونكە، جاری وا هەبووە مێژوو غەدری زۆری لە ئێمە كردووە و خۆی بێدەنگ كردووە بەرامبەر بەو كەسانەی كە مێژوویان شێواندووە.